Diari Oficial de la Generalitat Valenciana


Sumari del DOGV 3538, del 14-07-1999 (1999/6223)

Informació pública del Programa d'Actuació Integrada de la Unitat d'Execució 1, del Sòl Urbanitzable Detallat – 2 (SUDET-2) del Pla General d'Ordenació Urbana d'Almassora.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6223


Organisme emissor
:   Gres Bou, SL

Tipus de document
:   Anunci

Informació pública del Programa d'Actuació Integrada de la Unitat d'Execució 1, del Sòl Urbanitzable Detallat - 2 (SUDET-2) del Pla General d'Ordenació Urbana d'Almassora. [1999/X6223]
  
Advertència: es fa constar que aquesta és l'última publicació a partir de la qual s'han de computar els terminis, sent complementària de la publicada en el Diari Oficial de la Generalitat Valenciana de data 23 de juny de 1999.
  
La mercantil Gres Bou, SL, ha elaborat, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació consistent en Programa d'Actuació Integrada, que inclou Avantprojecte d'Urbanització, i en aplicació del que estableix l'article esmentat, s'hi fa constar que el seu objecte és la programació de l'àmbit de la Unitat d'Execució 1, del Sòl Urbanitzable Detallat - 2 (SUDET-2) del Pla General d'Ordenació Urbana d'Almassora.
  
La notaria en la qual estan protocolitzats els documents és la de Fernando Pascual de Miguel, notari del Col·legi de València, amb residència a Almassora, Districte de Castelló, i amb domicili a la plaça de Pedro Cornel núm. 6, 12083 Almassora.
  
L'exemplar dipositat a l'Ajuntament d'Almassora fou presentat en data 1 de juny de 1999, registre d'entrada número 3.904, iniciant un nou procediment donat que l'anterior ha estat deixat sense efecte per Resolució de l'Alcaldia, de dat 21 de maig de 1999.
  
En aplicació del que estableix l'article 48.1.C en relació amb l'article 46.3, ambdós de la Llei esmentada, se sotmet el Programa esmentat, amb la documentació annexa, a informació pública pel termini de vint dies hàbils, comptadors des de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparèixer en l'expressada notaria, en dia hàbil, per a obtenir còpia de l'acta de protocolització dels citats documents o sol·licitar que aquesta li siga exhibida.
  
Alhora, es fa constar la possibilitat de consultar en l'Ajuntament d'Almassora les actuacions derivades de la documentació dipositada, així com de presentar davant del propi Ajuntament, per a la seua incorporació a aquestes, tant al·legacions com alternatives tècniques que vullguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si, durant l'exposició al públic d'aquesta iniciativa de programa, algú hagués iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei 6/1994 citada.